gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl ca gl gl gl gl gl de en sv fr de de gl gl gl gl gl gl gl es gl es gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A casa de Castelao, "santuario de galeguidade", recibirá a máxima protección
Domingo, 02 de outubro de 2022
DECLARADA 'BEN DE INTERESE CULTURAL'
O Consello da Xunta aprobou a medida menos dun mes despois de que os técnicos da Consellaría de Cultura entrasen no inmóbel.
Redacción - 17:45 12/03/2009
Tags: bic casa de castelao castelao rianxo
O Consello da Xunta declarou este xove a casa familiar de Castelao en Rianxo Ben de Interese Cultural, coa categoría de sitio histórico. Esta declaración recoñece o valor histórico e simbólico da casa e outórgalle o máximo grao de protección prevista na lexislación para o patrimonio cultural.
A declaración pon fin a un proceso que a Consellaría de Cultura puxo en marcha en xullo de 2006. O 17 de febreiro deste ano os técnicos de Cultura entraron no inmóbel para comprobar o estado actual do seu interior e das súas pertenzas. Realizouse ademais unha reportaxe fotográfica para incorporar á documentación do expediente de declaración de BIC.
O decreto de declaración arguméntase que na biografía de Castelao "a casa familiar de Rianxo significou o punto de ida e permanente retorno, o lugar que foi entendido popularmente como un santuario de galeguidade, e así se entendeu sempre nos ámbitos culturais e sociais de Galiza. O domicilio familiar constituíu a súa referencia fixa na súa vila natal, e consecuentemente existía unha estreita identificación, privada e pública, de Castelao con aquel".
No decreto explícase que a casa "permaneceu baixo propiedade e uso da familia de maneira ininterrumpida durante case un século, sen que apenas mudase por dentro desde os anos anteriores á Guerra Civil, polo que conserva fielmente a fasquía e o ambiente das casas vilegas de clase media do primeiro terzo do século XX, neste caso no ámbito dunha vila mariñeira". No decreto sinálase, finalmente, que a casa presenta a posibilidade real de revivir o ambiente vital máis íntimo de Castelao.
Mira aquí o complicado proceso que levou á declaración como BIC
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Casa natal de Castelao, en Rianxo
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto